Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 354/11/5511	Žilina, 21.10.2014
EEČ : 2-43-531-2014

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako obchodný zástupca spoločnosti XXXXX, XXXXX, XXXXX, na základe zmluvy o obchodnom zastúpení zo dňa XXXXX majúci v náplni práce predaj výrobkov a obchodovanie s jednotlivými zákazníkmi ako aj dodanie tovaru a vyúčtovanie faktúry v presne nezistenej dobe v mesiaci XXXXX prevzal finančnú zálohu vo výške 526,- € od zákazníka XXXXX, XXXXX, IČO: XXXXX za vystavenú faktúru číslo XXXXX zo dňa XXXXX, splatnú dňa XXXXX, kde si túto finančnú čiastku ponechal pre vlastnú potrebu a túto ďalej neodviedol spoločnosti XXXXX, čím spoločnosti XXXXX spôsobil škodu vo výške 526,- €

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník OO PZ Žilina - západ uznesením sp. zn. ČVS:ORP-882/ZZ-ZA-2011 z 13.04.2011 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol XXXXX obvinenie pre prečin sprenevery podľa § 213 ods. 1 Tr. zák. na vyššie uvedenom skutkovom základe. 

V priebehu skráteného vyšetrovania vyšli najavo skutočnosti, ktoré odôvodňujú zastavenie trestného stíhania voči obvinenému pre vyššie uvedený skutok, a to postupom podľa § 215 ods. 1 písm. d) Tr. por., z dôvodu uvedeného v § 9 ods. 1 písm. d) Tr. por. 

Zo zabezpečeného telegramu Veľvyslanectva Slovenskej republiky v XXXXX vyplýva, že obvinený XXXXX zomrel dňa XXXXX v meste XXXXX.

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.

Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Na základe vyššie zmienených okolností bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor